Document ID: 32001D0577

32001D0577
L 203/27
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 25 юли 2001 година
за определяне на датата, на която по силата на член 22, параграф 2 от Решение 2001/376/ЕО може да започне експедирането на животински продукти от рода на едрия рогат добитък от Португалия в рамките на основаната на датата схема за износ
(нотифицирано под номер С(2001) 2363)
(текст от значение за ЕИП)
(2001/577/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 89/662/ЕИО на Съвета от 11 декември 1989 г. относно ветеринарните проверки по отношение на търговията вътре в Общността с оглед доизграждането на вътрешния пазар (1), последно изменена с Директива 92/118/ЕИО,
като взе предвид Решение 2001/376/ЕО на Комисията от 18 април 2001 г. относно някои мерки, налагащи се поради случаите на спонгиформна енцефалопатия по говедата, появили се в Португалия, и за въвеждане на основана на датата схема за износ (2), и по-специално член 22, параграф 2 от него,
като има предвид, че:
(1)
Член 22, параграф 2 от Решение 2001/376/ЕО предвижда Комисията да определи датата, на която може да започне експедицията на продуктите, посочени в член 11 от въпросното решение, след като е провела проверките на Общността и информирала държавите-членки.
(2)
Проверките, осъществени от службите на Комисията в Португалия от 14 до 18 май 2001 г. и от 25 до 27 юни 2001 г., именно с цел да се направи оценка на режима на ветеринарни проверки съгласно членове 11 и 12 и приложение IV към Решение 2001/376/ЕО, показаха, че условията са надлежно изпълнени.
(3)
Комисията представи на държавите-членки, свикани на заседание на Постоянния ветеринарен комитет, резултатите от проверките и заключенията, които е извлякла от тях. Комисията получи гаранции от Португалия относно цялостното прилагане и ефективно поставяне в действие на законодателството на Общността по отношение на надзора и ликвидирането на ТСЕ, в допълнение към тези, които се изискват в официалния доклад на Хранителната и ветеринарна служба,
ПРИЕ НАСТОЯЩОТО РЕШЕНИЕ:
Член 1
Датата, посочена в член 22, параграф 2 от Решение 2001/376/ЕО, на която може да започне експедицията на продуктите, посочена в член 11 от въпросното решение, или да бъде възобновена съгласно предвидените условия, е 1 август 2001 г.
Член 2
Адресати на настоящото решение са държавите-членки.
Съставено в Брюксел на 25 юли 2001 година.

Labels: 3
18
17
6